Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 1. travnja 2012.

15(115)2012.

Evanđelje IMk 14, 1 – 15, 47
Muka Gospodina našega Isusa Krista po Marku
Za dva dana bijaše Pasha i Beskvasni kruhovi. Glavari svećenički i pismoznanci tražili su kako da Isusa na prijevaru uhvate i ubiju. Jer se govorilo: »Nikako ne na blagdan da ne nastane pobuna naroda.«
I kad je u Betaniji, u kući Simuna Gubavca, bio za stolom, dođe neka žena s alabastrenom posudicom prave skupocjene nardove pomasti. Razbi posudicu i poli ga po glavi. A neki negodovahu te će jedan drugomu: »Čemu to rasipanje pomasti? Mogla se pomast prodati za više od tristo denara i dati siromasima.« I otresahu se na nju.
A Isus reče: »Pustite je, što joj dodijavate? Dobro djelo učini na meni. Ta siromaha svagda imate uza se i kad god hoćete, možete im dobro činiti, a mene nemate svagda. Učinila je stoje mogla: unaprijed mi pomaza tijelo za ukop. Zaista, kažem vam, gdje se god bude propovijedalo evanđelje, po svem svijetu, navješćivat će se i ovo što ona učini - njoj na spomen.«

NAPOMENA: Spomen na Gospodinov mesijanski ulazak u Jeruzalem vrši se procesijom ili svečanim ulaskom u čemu vjernici sudjeluju klicanjem, noseći grančice palme, grane masline, ili drugo zeleno granje.
▪ Neka bude samo jedna procesija i to prije mise na kojoj se okuplja najveći dio zajednice. Prikladno je da procesija krene iz neke manje crkve ili s drugoga prikladnog mjesta. ▪ U misi, nakon navještaja Muke Gospodnje, koja se naviješta čitanjem ili pjevanjem, preporuča se držati homiliju.
U ime naše Franjevačke zajednice fratara i sestara svim našim dragim vjernicima koji dolaze u našu crkvu i Franjevački samostan sv. Frane u Zadru:
SRETAN USKRS!

CVJETNICA
Zašto svake godine ponavljamo događaj Isusove muke? Je li to nostalgija za prošlošću ili aktualizacija događaja? Što danas znači događaj koji se zbio pred dvije tisuće godina? Već je sv. Pavao rekao: "Govor o križu ludost je za one koji propadaju, a za nas koji se spašavamo sila je Božja."(1 Kor 1,18).
Slavimo događaj koji je pobijedio smrt i mržnju. Zato je ovo događaj našeg ljudskog oslobođenja. "On je umro za naše grijehe." Kako danas aktualizirati Muku? Da bi ovo razumjeli treba biti u cijelom opisu Isusove muke. Već je bio navještaj kod proroka Izaije o univerzalnom značenju Mesijine smrti. On će ponijeti naše grijehe. Ali ne radi se o tome da se glorificira patnja i bol nego Isusova poniznost i ljubav. Cijeli Isusov život bio je prožet poniznošću koja je nadmašivala sve materijalne dimenzije.
Iz njega su čudesa izvirala. Kroz Isusovu patnju događa se oslobođenje čovjeka i ljudskog roda. Očito se pokazuje što je čovjek i s druge strane kolika je ljubav Božja. Da, kroz Isusovu muku događa se objavljenje spasenja ljudskog roda. Znači, Isusovu muku gledamo u svjetlu uskrsnuća. Ako se slijedi tok događanja, Isus postaje razumljiv tek gledajući s konca, od Uskrsnuća. Sva poniženja i izdaje dobivaju drugo značenje. Sve je bilo i jest za nas koji smo mu bili nevjerni.
Ono što trajno iznenađuje je to da se "Muka" trajno događa isto kao što je bila pred dvije tisuće godina. Kako se vrlo sporo i mučno rađa novo čovječanstvo. Iako smo brojenjem u Novoj eri ali smo sadržajem, nažalost, još u Staroj. Samo se mijenjaju imena igrača okolo Pravednika čije je ponašanje isto. Koliko puta se ponavlja ono Petrovo: 'Ne poznam toga čovjeka'! U današnjem svijetu, koji se deklarira kao human, koliko se događa svjesnih i hotimični nepravdi i osuda?
U svakome od nas skriva se više likova iz Isusove muke. Nekad smo Petar, nekad Nikodem, nekad Juda... Potrebno je naglasiti, prema kršćanskom vjerovanju, i sada je Isus među nama, i opet ga ne prepoznajemo iako čini 'čudesa', iako je pravednik. S druge strane kakva nam se pruža šansa da ne napravimo pogrešku kakvu su učinili ljudi pred dvije tisuće godina. Trajno se događa ono: "Gospodine, kad smo te vidjeli, gladna, gola..."
I trajno je prisutna korizma, i trajno očekujemo uskrsnuće. Kao da do dana današnjega nisu došli do vlastitog iskustva Isusove prisutnosti u svijetu, pa i u nama. Kako bi bilo dobro da dođemo barem do stava Simona Cirenca, onog čovjeka koji je spreman ponijeti drugome, nepoznatome, križ. Iza toga on prepoznaje Isusa i uklopi se u spasenje svijeta. Patnju i muku ljudi su uvijek puno više razumijevali i nalazili sebe više nego li u 'čudesnim' događajima. Istina patnje je istina koja probija cijelo biće, um i tijelo.
Osobito su ljudi (kršćani) bili osjetljivi na Muku i pobožnost križa u XIV. i XV. stoljeću. Svjedoci su mnogi sveci pa i imenovanja nekih kongregacija. Pa i kip Pieta od Mikelanđela pokazuje to. Pokazuje osjetljivost prema patnjama Isusovim, a i drugih ljudi. Kroz patnju se tražilo istinu... Razni flagelatski obredi... Više puta se 'mislilo' da je Bog umro, da je razapet. I na koncu se uvijek pokazalo da on uskrisuje, da ga nije moguće usmrtiti.
On se uvijek otkrije kao ljubav koja prašta i koja se nada svakome čovjeku, bez obzira jeli odlutao ili nije. Koliko puta su 'pokapali' Boga i Isusa, a on uvijek uskrisivao. On i danas uskrisuje. Markov opis Isusove muke je meditacija kršćanske zajednice o Isus i svim likovima. Sve je imalo značenje pouke i aktualizacije. Marko opisuje događaje striktno realno: Isus odbačen od sviju, i tretiran na neljudski način. "Židovski kralj" stavljen je zajedno s Barabom i razbojnicima.
Križ je skandal ali on objavljuje ljubav koja nadilazi ludost i mržnju Nema dvojbe da nas Marko želi impresionirati Isusom i njegovom ljubavlju prema ljudima koji ga razapinju i zatajuju. Cijeli Isusov život je razumljiv tek iza uskrsnuća. Marjan Jurčević

Cvjetnica godine B (Mk 14,1-15,47)
Popričesna meditacija
Stojimo pred tajnom križa, muke i smrti. To je najprije tajna ljudske nezahvalnosti, ljudske nepravde i zavisti. U spletu događanja redaju se osobe: Ana i Kajfa, Pilat i Petar, Šimun Cirenac i satnik, preplašeni Isusovi prijatelji i zaslijepljena masa puna mržnje te puna bešćutnosti. Isus stoji pred tom silom zla i grijeha.
No, Isus je slobodan i kada ga bičuju, jer - slobodan je od mržnje, od osvete, od ogorčenja. U tome je poruka istinske pobjede križa. Ostao je nepovrijeđena srca, predan u ljubavi. Nije li to poruka svima nama? Odričemo se ljubavi kada mislimo da imamo pravo na mržnju.
Glavari svećenički i pismoznanci smatrali su da bi bio znak da Isus na čudesen način siđe s križa. A Isus je na čudesan način ostao na križu.
Gospodine! Stojim podno Tvoga križa i nisam bez krivnje - jer sam i sam utkan u grijeh svijeta. Zato:
Klanjam Ti se, Presveti Gospodine Isuse Kriste, ovdje i po svim crkvama svijeta, jer si svojim svetim križem otkupio svijet.
Priredio: Dario Miletić

HODOČAŠĆE BL. JAKOVU ZADRANINU U BITTETO
od 25. do 29. IV. 2012.
Cijena aranžmana iznosi 1.350 kn, a zainteresirani se mogu prijaviti u agenciju Terra na tel. 023/ 337 294 ili na e-mail: jure@terratravel.hr. Već je popunjen jedan autobus. Sda su prijave za drugi. Javite se.

NOVO PISMO FRA ILIJE
Ovom prigodom, iskreno i srdačno, diskretno i u sav glas, ZAHVALJUJEM:
provincijalu Fra Josipu Sopta, Upravi Provincije i svoj subraći u Provinciji Sv.Jeronima i svim Hrvatskim misionarima koji djeluju u inozemnoj pastvi,
gospođici Ireni Miletić i svim posrednicima za kumstva, kao i svim kumama i kumovima.
Osnivajući novu Misiju NGENGERE, u cijelom tom kraju ima samo jedna OSNOVNA ŠKOLA "NGENGERE" SA 20 RAZREDA I BLIZU 1000 ĐAKA. NEMA NIGDJE SREDNJE ŠKOLE. SVI ĐACI KOJI ZAVRŠE OSNOVNU ILI IDU PJEŠICE DVA SATA DO BUTEMBO ILI OSTAJU U SELU.
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
Korizma je Vrijeme Milosti i Obraćenja, Vrijeme Susreta i Spasenja, osobne i zajedničke Svetosti... Otvorimo srca toj bujici Božjeg Milosrđa i Ljubavi!
Uz bratski pozdrav, odani i zahvalni fra Ilija Barišić, misionar
Kimbulu, 5 ožujka 2012.
U tu svrhu smo postavili svjećice kod Gospe Karmelske i kipa sv. Frane gdje možete ubaciti svoje novčane priloge koje sakupite do Uskrsa za misiju NGENGERE.
Do sada smo skupili 4.399 KN i 100 € Svima hvala.

SATNICA * OBAVIJESTI * SATNICA * OBAVIJESTI * SATNICA
U VELIKOM TJEDNU Sveta ispovijed radnim danom od 8 do 12
i od 15 do 19 sati
Nedjeljom i blagdanom prije sv. Mise.

Nedjelja 1. IV. 2012. CVJETNICA
Križni put u 18,30 sati
Ponedjeljak 2. IV. Franjo Paulski
Utorak 3. IV. Ratko — treći utorak sv. Anti . Kateheza za mlade u 20 sati.
Srijeda 4. IV. Strahimir, Izidor
Četvrtak 5. IV. . VELIKI ČETVRTAK U 19 SATI
- Misa posvete ulja u Katedrali u 9 sati Getsemanska ura u 22 sata
Petak 6. IV. VELIKI PETAK.
OBREDI ZAPOČINJU U 19 SATI
Subota 7. IV . VELIKA SUBOTA U 22 SATA VAZMENO BDIJENJE.
Blagoslov jela poslije obreda
Nedjelja 8. IV. 2012. USKRS
Blagoslov jela poslije svake Mise.
USKRSNI PONEDJELJAK 9. IV. MISE u 8,30 u 10 i u 19 sati
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
Prve nedjelje u mjesecu sastanak s FSR-om sat vremena prije večernje mise.
KRUNUCA svaki dan u 18,30 sati

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)